卓哥夫把槍（Chekhov's gun）喺敘事學上可以係指一樣喺情節早期出現，打後對情節有巨大影響嘅事物，例如喺情節早期主角由佢阿爺嗰度得到一件家傳之寶，主角開頭諗住件家傳之寶只係一件有象徵意義嘅飾物，但喺情節後期，主角同佢同伴先至知，呢件家傳之寶原來係一件「威力無邊嘅法寶」嘅最後一塊碎片，而魔王由主角手上攞走件家傳之寶，重新砌返件法寶出嚟，得到巨大嘅力量，令故仔踏入衝突嘅最高峯－呢件家傳之寶就係卓哥夫把槍嘅一個例子。